Coordenadas: 50°59′42″N 9°43′38″L﻿ / ﻿50.99500, -9.72722

Localización no distrito de Hersfeld-Rotenburg
**Rotemburg** (oficialmente en alemán: *Rotenburg an der Fulda*), é unha pequena cidade do distrito de Hersfeld-Rotenburg, ao leste do Land de Hessen, Alemaña.

Xeografía
---------

Casas antigas de Rotenburg á beira do río Fulda
Encóntrase situada a uns 180 msnm, á beira do río Fulda, un dos afluentes do río Weser.

A cidade atópase ao sur da cordilleira Stölzinger Gebirge, na parte máis estreita do val do Fulda. O punto máis baixo da cidade está a 180 m sobre o nivel do mar, na zona próxima ás dúas pontes que cruzan o río Fulda que unen a Cidade Vella e a Cidade Nova; estas ponte son a *Alte Fuldabrücke* ("Ponte vella de Fulda") e a *Brücke der Städtepartnerschaften* ("Ponte das asociacións da cidade"). O punto máis alto da cidade é o Alheimer de 548,7 m de altura, situado no límite da cidade de Rotenburg e a comunidade veciña de Alheim.

Ocupa unha superficie de 79,84 km2. A súa poboación, segundo o censo de 31 de decembro de 2020, era de 13 959 habitantes, polo que a súa densidade de poboación, nese ano, era de 170 hab./km2.

As cidades importantes máis próximas son Bad Hersfeld (a 16 km ao sur), Kassel (a 50 km ao norte) e Fulda (a 70 km ao sur).

Historia
--------

A cidade foi a capital do Landgraviato de Hesse-Rotenburg desde 1627 a 1834. Foi incendiada durante a Guerra dos Trinta Anos polas tropas do Sacro Imperio Romano Xermánico en febreiro de 1637.

### Antigo distrito

En 1821 creáronse os distritos en Hessen, incluíndo os distritos de Hersfeld e de Rotenburg, que permaneceron case inalterados (excepto nun breve período despois da revolución de 1848, cando foron disoltos cando de produciu a anexión de Hessen-Kassel por Prusia e a creación do estado de Hessen. En 1972 ambos os distritos fusionáronse nun só.

Galería
-------

* Escudo de armasEscudo de armas
* Castelo do Landgrave en Rotenburg, vista frontal do edificio centralCastelo do Landgrave en Rotenburg, vista frontal do edificio central
* Casa do Concello de Rotenburg (construída entre 1597 e 1598)Casa do Concello de Rotenburg (construída entre 1597 e 1598)
* Altstadtstraße 16 de Rotenburg, vista desde o norteAltstadtstraße 16 de Rotenburg, vista desde o norte
* Igrexa de Santiago o Maior, patrón da cidade, na praza do mercadoIgrexa de Santiago o Maior, patrón da cidade, na praza do mercado
* Marstall en Rotenburg (construído en 1570)Marstall en Rotenburg (construído en 1570)

Notas
-----

1. ↑  Bevölkerung in Hessen am 31.12.2020 nach Gemeinden". Hessisches Statistisches Landesamt Arquivado 24 de xuño de 2021 en Wayback Machine.. Xuño de 2021.
2. ↑  Arnd, Karl (1860). *Geschichte des Hochstifts Fulda von seiner Gründung bis zur Gegenwart*. Maier. Consultado o 27 de xullo de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Rotemburg*** |

### Outros artigos

* Distrito de Hersfeld-Rotenburg

### Ligazóns externas

* Páxina web oficial *(en alemán)*.

  


|  |  |
| --- | --- |
| Control de autoridades | 
* Wd: Q558631
* WorldCat
* VIAF: 125656303
* BNF: 131669556
* GeoNames: 2844434
* GND: 4050653-8
* LCCN: n96113652
* MusicBrainz: ID
* NKC: ge825960
* OSM: 238957
* WOEID: 689814

 |